Gw mau tau Bahan Bacaan dari Kristian di Malaysia. Jelasin dalam bahasa melayu

Sebagai negara yang agama rasminya ialah Islam, kerajaan Malaysia mengharamkan penggunaan Bible berbahasa Indonesia dan Bible berbahasa Melayu yang kedua-keduanya dikenali sebagai "al-kitab". Pengharamannya itu adalah kerana melayu telah mengiktiraf bangsa mereka sebagai Islam sepenuhnya. Bagi orang melayu, bangsa dan agama (islam) tiada perbezaan. Orang islam mengidentifikasi sebagai melayu atau islam. Termasuk seluruh aspek kehidupan bangsa melayu itu didedikasikan kepada Islam. Mengikut undang-undang negara sesiapa dari kalangan melayu keluar dari agama Islam, maka taraf sebagai orang melayu dihapuskan, mereka juga hilang hak sebagai bumiputra.  kedua-dua buku tersebut menggunakan istilah Allah untuk Tuhan, sama seperti panggilan orang-orang beragama Islam untuk Tuhan. Penganut-penganut agama Kristian mendakwa, tidak ada terjemahan yang lebih tepat dari bahasa Ibrani asal untuk perkataan 'Tuhan' kerana bahasa Arab dan Ibrani berasal dari akar Semitik yang sama. Risalah-risalah agama Kristian berbahasa Melayu lain turut diharamkan seketika.

Bible Iban yang dipanggil "Bup Kudus" juga pada satu ketika dilarang dari menggunakan istilah "Allah Taala" untuk Tuhan. Penjelasan dibuat kepada pihak kerajaan bahawa tidak ada istilah yang lebih tepat di dalam bahasa Ibani. Pengharaman itu tidak dikuatkuasakan mahupun dimansuhkan secara rasmi. Larangan itu akhirnya ditarik balik berikutan tunjuk perasaan oleh ketua-ketua Kristian.

Akan tetapi, isu baru-baru ini yang melibatkan akhbar edaran dalaman Gereja Katolik dan isu pengimpotan bahan-bahan agama daripada Indonesia oleh Sidang Injil Borneo Sabah untuk penggunaan gereja melahirkan perasaan gusar secara amnya. Penggunaan istilah-istilah yang mempunyai kaitan rapat dengan agama Islam dan Kristian, dalam penerbitan dalaman dan bahan-bahan keagamaan khususnya dalam Bahasa Melayu sebagai bahasa ibunda, telah melahirkan kerisauan oleh Kementerian Dalam Negeri tentang impaknya kepada masyarakat. Namun begitu, akhirnya masalah-masalah tersebut diselesaikan dengan jasa baik dan perserfahaman antara pihak-pihak yang terlibat.

Menurut Presiden SIB Sabah, Pdt. Jerry Dusing, istilah “Allah” telah digunakan dalam ibadah gereja SIB dan Alkitab semenjak penubuhannya pada zaman pra-kemerdekaan lagi oleh jemaah Bahasa Melayu yang rata-ratanya kaum pribumi di Sabah dan juga dipengaruhi oleh amalan-amalan dan kosa kata agama gereja di Indonesia. Penggunaan Bahasa Melayu adalah lebih meluas lagi pada masa kini oleh rata-rata muda-mudi yang menggunakan Bahasa Melayu sebagai bahasa ibunda dan pengantara. Menurut statistik, penganut agama Kristian di negara ini adalah kira-kira 10% dan hampir 60% daripada mereka menggunakan Bahasa Malaysia sebagai bahasa ibunda mereka.

Menurutnya lagi, penggunaan istilah “Allah” untuk mewakili Tuhan oleh orang Kristian seawal zaman pra-Islam lagi dan diteruskan ke zaman moden di negara-negara yang mempunyai pengaruh bahasa Arab, untuk menerangkan konsep ketuhanan monotheistik agama Abrahamik. Bidang etymologi (pengkajian perkataan) mencadangkan bahawa “Allah” bermaksud “Tuhan yang satu" dan mempunyai persamaan dengan “Elaha” dalam bahasa Ibrani yang bermaksud Tuhan. Terjemahan Al-kitab (Bible) dalam Bahasa Ibrani = Yahweh, Bahasa Inggeris = God, Bahasa Arab = Allah